Jimmie Johnson

**Jimmie Kenneth Johnson** (biasa èsambhit JJ, Laher 17 September 1975( èngghi panèka pembalap Mobel profesional dâri Amerika Serikat. Jimmie mare abalap lebbi bâkto è ajang balap mobel stok NASCAR Seri Piala dâri mosem 2001 sampè 2020 ngangguy mobel Chevrolet nomer #48 SE andi' tim Hendrick Motorsport. È bâkto panèka Johnson berhasel ollè pètto’ gelar seri Piala, ollè lèma' dâri 2006-2010, sè anama Richard Petty bi' Dale Earnhardt. È bâkto 2021 bân 2022, Johnson abalap è Seri IndyCar apolong sarâng tim Chip Ganassi Racing. Jimmie noro' jhugân lomba balap mobel sport è ajang IMSA abârâng Tim Action Express Racing. Jimmie samangkân sè andi' saham minoritas bân pembalap paro bâkto ghâbây tim Legacy Motor Club.

Johnson ngamulai kâgiatan balap è bâkto omor âmpa' taon èyatas sepeda motor. Lastarèna lôlôs dâri SMA Negeri Granite Hills, Johnson nèka mamolay abalap  dâlâm ajang off-road. Dâri èkadissa Johnson abalap è macâmma seri akadi' Mickey Thompson Entertainment Group (MTEG(, Short-course Off-road Drivers Association (SODA) bân SCORE Internasional bân è macâmma seri panèka Johnson sârâng tampel dâddi pembalap pândâtâng anyar sè terbhâgus. È bâkto taon 1998, Johnson sarâng tim Herzog Motorsports toron è balap mobel stok. Johnson lanjot apinda dâ' seri American Speed Association (ASA) bân abâlih maollè penghargaan pembalap pândâtâng anyar terbhâghus. È bâkto taon 2000 Johnson mencoba peruntungannya è NASCAR sè abalap è Seri Busch (Sâmangkèn Seru Xfinity).

Bakat Johnson ampon èkatela sarâng Jeff Gordon sè mânta Rick Hendrick ghâbây merekrut Johnson ghâbây abalap è Seri Piala pol bâkto è musim 2002 sarâng Gordon sè padâ jhugân apâran dâddhi kaandik mobella. Ampon lastarèna è urutan ka lema' e mosem pertamanna, Johnson bârhasâl maollè tempat *runner-up* ghâbây musim 2003 bân 2004 sarâng ka lema' è bâkto taon 2005. Johnson berhasel menangè gelar pertamana è bâkto taon 2006 sareng è sosol empa' gelar beruntun laènna è bâkto taon 2007, 2008, 2009 sareng 2010 èngghi panèka Johnson dâddhi pembalap pertama sareng tong-sittonga è dâlâm sejarah NASCAR Seri Piala sè menange kejuaraan è dâlâm lema' musem beruntun. Johnson finish è urutân ka ennem klasemen è musem 2021 sareng ka tello' è 2012 seghitak menangè gelar ka ennema è bâkto taon 2013. È bâkto taon 2016 Johnson menangè gelar kepetto' sareng nyamaè catatân Richard Petty sareng Dale Earnhardt SE dâddhi pembalap se palèng bânnya' menangè gelar sepanjang masa. Selama karirre è Seri Piala Johnson bârhasel menangè 83 lomba. Menang pertamana è ollè dâlâm lomba NAPA Auto Parts 500 2002 sè è gelar e Fontana, California bân kemânnanga terakher è ollè dâlâm lomba AAA 400 Drive for Austism 2017 sè è gelar è Dover, Delaware. Johnson jughân bârhasel menangè lomba Daytona 500 sâbânnya' duâ' kalè èngghi panèka è bâkto taon 2006 sareng 2013. 

sâcara statistik, è catatân prestasi sè è ollè Johnson dâddhi èyangghep sala settong pembalap terbaek sepanjang masa è NASCAR bân jhugan termasok sala settong pembalap legendaris dâlâm sejarah olahraga bermotor roda empa' secara umum. Dâri bânya' âng pembalap dâri rekan setim jhugân dâri rival memuji Johnson attas kepemimpinan bân bhântoanna, târmasok èyantaranna Corey Lajoie (sè èbantu Johnson sopajâ bisa masok dâ' Seri Piala), Chase Elliott, William Byron, Bubba Wallace, Alex Bowman bân Ryan Blaney bâb pembalap seangtân akadi' Kevin Harvick, Brad Kaselowski sareng Jeff Gordon.